Beautiful Strangers

Ang ***Beautiful Strangers*** ay isang Plipinong romantikong melodrama na ipinapalabas sa GMA Network na pinagbibidahan nina Heart Evangelista at Lovi Poe kasama sina Christopher de Leon, Dina Bonnevie, Rocco Nacino, Benjamin Alves at Ayen Munji-Laurel. Sinimulang ipalabas ito noong 10 Agosto 2015 kapalit ng Let the Love Begin sa GMA Telebabad pagkatapos nang Marimar at bago mag My Faithful Husband at pinapalabas din sa buong mundo sa pamamagitan ng GMA Pinoy TV.

## Lagom
Isang baguhang plastic surgeon si Kristine. Anak man siya sa labas, sinuportahan naman siya ng kanyang amang si Ronaldo. Kaya naman pursigido siya para maipagmalaki siya nito. Makikilala ni Kristine si Leah, isang taong-grasa na tutulungan niya. Sunog ang balat nito at wala sa tamang pag-iisip. Dahil minsan na din siyang natulungan ni Leah, susuklian niya ito sa pamamagitan ng pagbibigay dito ng normal na buhay: aayusin niya ang panlabas na anyo ni Leah. Ipagagamot din niya si Leah sa psychiatrist para bumalik ang kaliwanagan ng pag-iisip nito.

Ang hindi niya alam, si Leah ay si Joyce na may isang matindi at madilim na koneksyon sa kanyang ama. Minsang nang napagtangkaang gahasain ni Ronaldo si Joyce sa pag-aakalang isa ito sa mga babaeng iniriregalo sa kanya ng kanyang business partners. Dahil nanlaban ang dalaga, mapagbubuhatan niya ito ng kamay at mistulang mapapatay. Ipaliligpit naman ng kanyang asawang si Alejandra ang isa na namang kapalpakan ng kanyang asawa. Ipadadala niya ang kanyang tauhang si Rigor para iligpit ang katawan ni Joyce. Susunugin ni Rigor ang katawan upang hindi ito makilala. Ngunit ngayon ay buhay si Joyce.

Sa pagbabalik ng kanyang alaala, wala siyang ibang hihingin kundi hustisya sa kaapihang sinapit niya. Magagawa nga bang singilin ni Joyce si Kristine na siyang pinagkakautangan niya ng loob? At pagsisisihan nga ba ni Kristine ang pagtulong niya sa dating taong-grasa?

## Mga Tauhan 
### Mga Pangunahing Tauhan 
* Heart Evangelista bilang Kristine de Jesus
* Lovi Poe bilang Jocelyn "Joyce" Rodriguez-Castillo/Lea
* Christopher De Leon bilang Ronaldo Castillo
* Dina Bonnevie bilang Alejandra Valdez-Castillo
* Rocco Nacino bilang Noel Ilagan
* Benjamin Alves bilang Lawrence Castillo
* Ayen Munji-Laurel bilang Lourdes de Jesus

### Mga Sumusuportang tauhan 
* Dianne Medina bilang Monica Alvar
* Emilio Garcia bilang Nestor Ilagan
* Lovely Rivero bilang Imelda Rodriguez
* Kier Legaspi bilang Rigor Lacsamana
* Mariel Pamintuan bilang Leslie de Jesus
* Gabriel de Leon bilang Rex Buenaventura
* Renz Valerio bilang Jason Rodriguez
* Djanin Cruz bilang Hannah Mamaril
* Nar Cabico bilang Shakira

### Mga Dinagdag na tauhan 
* Rez Cortez bilang Mike Mamaril
* Divina Valencia bilang Salve Valdez
* Caridad Sanchez bilang Vicencia
* Brent Santos bilang Dindo
* Mymy Davao bilang Sonya de Jesus
* Ervic Vijandre bilang Atty. Mark
* Cai Cortez bilang Delia
* Say Alonzo bilang Celyn
* Via Veloso bilang Giselle
* Nina Alagao-Flores bilang Ginny Ortaleza
* Gabby Eigenmann bilang Atty. Isagani Mendoza
* Diva Montelaba bilang Mila Lacsamana
* Bing Davao bilang Atty. Lapid
* Stephanie Sol bilang Janice Ramos Buenaventura
* Ness Angeles bilang Dr. Leonora Ilustre
* Jana Trites bilang Sol
* Ehra Madrigal
* Maricar de Mesa bilang Tess Arevalo
* Mia Pangyarihan
* Izy Trazona-Argaon bilang Vilma

## Mga datos at ranggo 
## Sanggunian 
Kategorya:Palatuntunan ng GMA Network
Kategorya:Philippine series debut of 2015
Kategorya:Mga seryeng pantelebisyon mula sa Pilipinas